สวัสดีค่ะ พอดีคลอดลูกได้ 6 เดือนกว่าๆแล้วค่ะ คุมกำเนิดโดยการฝังเข็ม แล้วเป็นประจำเดือนครั้งแรก หลังจากที่คลอดลูกมา เป็นนานมากค่ะ เกือบจะ 3 อาทิตย์แล้ว แต่ออกนิดเดียวนะคะ แล้วก็มีลิ่มเลือดออกมาทุกวันเลยค่ะ แบบนี้ตกติไหมคะ ขอบค่ะ
สวัสดีค่ะ ผลข้างเคียงของยาฝังคุมกำเนิดนั้น ส่วนใหญ่มักทำให้เกิดเลือดออกกะปริดกะปรอย แต่จะมีปริมาณน้อยๆ แต่ในบางรายอาจมีประจำเดือนมาบ่อย มาติดต่อกันนาน หรือมีปริมาณมากได้ แต่มักเกิดในช่วงแรก หลังจากนั้นเลือดมักจะออกน้อยลง และในบางรายประจำเดือนอาจขาดหายไปได้ดังนั้นหากฝังยาคุมกำเนิดอยู่ และได้มีเลือดออกมาเกือบ 3 สัปดาห์ดังกล่าว ก็น่าจะเป็นผลจากยาฝังค่ะ ซึ่งหากเลือดที่ออกมีปริมาณไม่มาก ก็อาจสังเกตอาการไปก่อน หากยังคงไม่หยุดไหล หรือมีปริมาณมากขึ้น ก็ควรไปพบสูติ-นรีแพทย์ เพื่อตรวจว่าเกิดจากสาเหตุอื่นด้วยหรือไม่ เช่น มีการติดเชื้อในโพรงมดลูก เยื่อบุโพรงมดลูกหนาตัวผิดปกติ เกิดจากการเเข็งตัวของเลือดผิดปกติ เป็นต้น หากไม่ได้เกิดจากโรคอะไร แพทย์ก็มักจะจ่ายยาฮอร์โมนเอสโตรเจนหรือยาคุมกำเนิดให้ทานร่วมด้วยไปชั่วคราว เพื่อให้เลือดหยุดไหลค่ะ